stanford-oval/wikipedia huggingface dataset:
ศาลาพระเกี้ยว

| ศาลาพระเกี้ยว |
| --- | --- |
Sala Prakieo
ศาลาพระเกี้ยวในเดือนมิถุนายน พ.ศ. 2566

ข้อมูลทั่วไป
ประเภท: อาคารเอนกประสงค์
สถาปัตยกรรม: สถาปัตยกรรมสมัยใหม่
เมือง: จุฬาลงกรณ์มหาวิทยาลัย ถนนพญาไท แขวงปทุมวัน เขตปทุมวัน กรุงเทพมหานคร 10330
ประเทศ:  ประเทศไทย
พิกัด: 13°44′08″N 100°31′53″E﻿ / ﻿13.735487°N 100.531432°E﻿ / 13.735487; 100.531432
เริ่มสร้าง: พ.ศ. 2508  แล้วเสร็จ พ.ศ. 2509
ปรับปรุง: ครั้งแรก พ.ศ. 2522  ครั้งที่สอง พ.ศ. 2557
ผู้สร้าง: จอมพล ประภาส จารุเสถียร อธิการบดีจุฬาลงกรณ์มหาวิทยาลัย
ข้อมูลทางเทคนิค
โครงสร้าง: คอนกรีตเสริมเหล็กและไม้
การออกแบบและการก่อสร้าง
สถาปนิก: หม่อมเจ้าโวฒยากร วรวรรณ  เลิศ อุรัสยะนันทน์
วิศวกร: รชฎ กาญจนะวณิชย์
รางวัล: รางวัลอนุรักษ์ศิลปะสถาปัตยกรรมดีเด่น ประจำปี 2559 จากสมาคมสถาปนิกสยามในพระบรมราชูปถัมภ์
ศาลาพระเกี้ยว เป็นอาคารเอนกประสงค์ของจุฬาลงกรณ์มหาวิทยาลัย สร้างใน พ.ศ. 2508 ใช้เป็นสถานที่จัดกิจกรรมของมหาวิทยาลัยหลายอย่าง เช่น จุฬาฯวิชาการ ชั้นใต้ดินเป็นศูนย์หนังสือจุฬาลงกรณ์มหาวิทยาลัย ลักษณะภายนอกของศาลาพระเกี้ยวเป็นสถาปัตยกรรมสมัยใหม่ รูปทรงคล้ายพระเกี้ยว ใน พ.ศ. 2559 ศาลาพระเกี้ยวได้รับการคัดเลือกให้รับรางวัลอาคารอนุรักษ์ศิลปะสถาปัตยกรรมดีเด่นจากสมาคมสถาปนิกสยามในพระบรมราชูปถัมภ์
ประวัติ

นับตั้งแต่ พ.ศ. 2500 จุฬาลงกรณ์มหาวิทยาลัยมีนิสิตเป็นจำนวนมาก มีการสนับสนุนให้นิสิตทำกิจกรรมในระหว่างศึกษาในมหาวิทยาลัย ทำให้สโมสรนิสิตจำเป็นต้องมีการขยายพื้นที่ปฏิบัติงานจากอาคารจักรพงษ์ที่ใช้อยู่เดิม ในขณะนั้นจอมพล ประภาส จารุเสถียร อธิการบดีจุฬาลงกรณ์มหาวิทยาลัย และคณะผู้บริหารมหาวิทยาลัยในขณะนั้นมีแนวคิดที่จะสร้างอาคารเอนกประสงค์เพื่อเป็นศูนย์รวมกิจกรรมของนิสิต สภามหาวิทยาลัยจึงอนุมัติให้สร้างอาคารหลังหนึ่งโดยใช้ชื่อว่า ศาลาพระเกี้ยว ขึ้นบริเวณด้านหลังอาคารจุลจักรพงษ์ในปัจจุบัน ใช้งบประมาณการก่อสร้าง 12 ล้านบาท
ศาลาพระเกี้ยวเริ่มดำเนินการก่อสร้างเมื่อ พ.ศ. 2508 สร้างเสร็จลงใน พ.ศ. 2509 มีหม่อมเจ้าโวฒยากร วรวรรณ เป็นสถาปนิกออกแบบ เลิศ อุรัสยนันทน์เป็นสถาปนิกผู้ช่วยและมีรชฏ กาญจนะวณิชย์เป็นวิศวกรควบคุมการก่อสร้าง หลังจากสร้างเสร็จสมบูรณ์ได้มีพิธีเปิดในวันที่ 26 มีนาคม พ.ศ. 2510 ซึ่งตรงกับวันครบรอบการประดิษฐานโรงเรียนข้าราชการพลเรือนของพระบาทสมเด็จพระจุลจอมเกล้าเจ้าอยู่หัวขึ้นเป็นจุฬาลงกรณ์มหาวิทยาลัยครบ 50 ปี
ในปี พ.ศ. 2522 จุฬาลงกรณ์มหาวิทยาลัยทำการปิดศาลาพระเกี้ยวเพื่อทำการปรับปรุงซ่อมแซมครั้งใหญ่ เนื่องจากความทรุดโทรมที่เกิดจากการใช้งานมายาวนานและปัญหาฐานรากทรุด ใช้งบประมาณในการซ่อมแซมในครั้งนี้เป็นเงิน 19 ล้านบาท ใช้เวลา 2 ปีครึ่งจึงแล้วเสร็จ หลังจากนั้น 35 ปี ในปี พ.ศ. 2557 ศาลาพระเกี้ยวปิดทำการอีกครั้งเพื่อปรับปรุงซ่อมแซมครั้งใหญ่เป็นครั้งที่ 2 ประกอบไปด้วยการปรับปรุงชั้นล่าง (ชั้นใต้ดิน) ใช้งบประมาณ 4 ล้านบาท และการปรับปรุงตัวอาคารศาลาพระเกี้ยว ใช้งบประมาณ 60 ล้านบาท ในครั้งนี้ใช้เวลาปรับปรุง 1 ปีจึงสามารถเปิดทำการได้ในปีการศึกษา 2558
ลักษณะอาคาร

ศาลาพระเกี้ยวเป็นอาคารคอนกรีตเสริมแรงด้วยเหล็ก (คอนกรีตเสริมเหล็ก) 2 ชั้น มีชั้นใต้ดิน 1 ชั้น ภายในชั้น 1 เป็นโถงขนาดใหญ่ปูพื้นด้วยไม้ ชั้น 2 เป็นชั้นลอยเกาะติดกับตัวอาคารด้านในรอบด้าน เพดานโปร่งสูง ผนังด้านข้างเป็นหน้าต่างกระจก รูปทรงโดยรวมของตัวอาคารออกแบบให้คล้ายพระเกี้ยว สัญลักษณ์ประจำจุฬาลงกรณ์มหาวิทยาลัย ใน พ.ศ. 2559 ศาลาพระเกี้ยวได้รับการคัดเลือกจากสมาคมสถาปนิกสยามในพระบรมราชูปถัมภ์ให้ได้รางวัลอนุรักษ์ศิลปะสถาปัตยกรรมดีเด่น
ด้วยจุดประสงค์ของโครงการก่อสร้างศาลาพระเกี้ยวคือการเป็นอาคารศูนย์รวมกิจกรรมนิสิต ที่ตั้งของศาลาพระเกี้ยวจึงถูกเลือกให้รายล้อมด้วยอาคารคณะวิชา หน่วยงานและป้ายหยุดรถโดยสารภายในจุฬาลงกรณ์มหาวิทยาลัย ถือเป็นจุดสัญจรสำคัญของนิสิตและผู้มาติดต่อมหาวิทยาลัย กลุ่มอาคารของคณะและหน่วยงานที่ตั้งอยู่ใกล้เคียงศาลาพระเกี้ยว เช่น คณะรัฐศาสตร์ คณะวิศวกรรมศาสตร์ คณะเศรษฐศาสตร์ คณะวิทยาศาสตร์ สถาบันภาษาและพาณิชยศาสตร์และการบัญชี
ทางเข้าด้านหน้าศาลาพระเกี้ยว ปี พ.ศ. 2561
โครงสร้างเสารับน้ำหนักของศาลาพระเกี้ยว
ภายในศาลาพระเกี้ยว
ทางเข้าด้านหน้าหลังการซ่อมแซม พ.ศ. 2558
ดูเพิ่ม

หอประชุมจุฬาลงกรณ์มหาวิทยาลัย
จุฬาลงกรณ์มหาวิทยาลัย
สมาคมสถาปนิกสยามในพระบรมราชูปถัมภ์
แหล่งข้อมูลอื่น

หน้าหลักศาลาพระเกี้ยวในเว็บไซต์สำนักกายภาพ จุฬาฯ
หม่อมเจ้าโวฒยากร วรวรรณ
สมาคมสถาปนิกสยามในพระบรมราชูปถัมภ์ เก็บถาวร 2016-04-22 ที่ เวย์แบ็กแมชชีน
หอประวัติจุฬาลงกรณ์มหาวิทยาลัย
จุฬาลงกรณ์มหาวิทยาลัย
ศาลาพระเกี้ยวในเว็บไซต์จุฬาฯ
| ด ค กจุฬาลงกรณ์มหาวิทยาลัย |
| --- | --- | --- |
| สัญลักษณ์ |  พระเกี้ยว  เพลงพระราชนิพนธ์มหาจุฬาลงกรณ์  ครุยและเข็มวิทยฐานะ  พระบาทสมเด็จพระจุลจอมเกล้าเจ้าอยู่หัว  พระบาทสมเด็จพระมงกุฎเกล้าเจ้าอยู่หัว  |  |
| คณะ |  วิศวกรรมศาสตร์  อักษรศาสตร์  วิทยาศาสตร์  รัฐศาสตร์  สถาปัตยกรรมศาสตร์  พาณิชยศาสตร์และการบัญชี  ครุศาสตร์  นิเทศศาสตร์  เศรษฐศาสตร์  แพทยศาสตร์  สัตวแพทยศาสตร์  ทันตแพทยศาสตร์  เภสัชศาสตร์  นิติศาสตร์  ศิลปกรรมศาสตร์  พยาบาลศาสตร์  สหเวชศาสตร์  จิตวิทยา  วิทยาศาสตร์การกีฬา  |  |
| สำนักวิชา |  สำนักวิชาทรัพยากรการเกษตร  |  |
| วิทยาลัย |  บัณฑิตวิทยาลัย  วิทยาลัยประชากรศาสตร์  วิทยาลัยปิโตรเลียมและปิโตรเคมี  วิทยาลัยวิทยาศาสตร์สาธารณสุข  สถาบันบัณฑิตบริหารธุรกิจศศินทร์  สถาบันภาษา  |  |
| สถาบันวิจัย |  สถาบันวิจัยทรัพยากรทางน้ำ  สถาบันวิจัยพลังงาน  สถาบันวิจัยโลหะและวัสดุ  สถาบันวิจัยสังคม  สถาบันวิจัยสิ่งแวดล้อมเพื่อความยั่งยืน  สถาบันขนส่ง  สถาบันเทคโนโลยีชีวภาพและวิศวกรรมพันธุศาสตร์  สถาบันไทยศึกษา  สถาบันเอเชียศึกษา  |  |
| สถาบันสมทบ |  วิทยาลัยพยาบาลตำรวจ  |  |
| พิพิธภัณฑ์ |  พิพิธภัณฑ์มหาวิทยาลัย  พิพิธภัณฑ์ร่างกายมนุษย์  พิพิธภัณฑสถานกุมารศัลยศาสตร์  พิพิธภัณฑ์สมุนไพร  พิพิธภัณฑสถานธรณีวิทยา  พิพิธภัณฑสถานธรรมชาติวิทยา  พิพิธภัณฑสถานปรสิตวิทยาในสัตว์  พิพิธภัณฑสถานวาจวิทยาวัฑฒน์  พิพิธภัณฑ์พืช ศาสตราจารย์กสิน สุวะตะพันธุ์  พิพิธภัณฑสถานออร์โธปิดิกส์  พิพิธภัณฑ์หอยทากของไทย  พิพิธภัณฑ์ชลทัศนสถาน  พิพิธภัณฑ์เทคโนโลยีทางภาพ  พิพิธภัณฑ์อัญมณีและเครื่องประดับไทย  พิพิธภัณฑ์พระจุฑาธุชราชฐาน  พิพิธภัณฑ์พระตำหนักดาราภิรมย์  |  |
| สถานที่ในส่วนการศึกษา |  สนามกีฬาจุฬาฯ  โรงเรียนสาธิตจุฬาฯ  โรงพยาบาลจุฬาลงกรณ์  ศาลาพระเกี้ยว  พระบรมราชานุสาวรีย์สมเด็จพระปิยมหาราชและสมเด็จพระมหาธีรราชเจ้า  หอประชุมจุฬาลงกรณ์มหาวิทยาลัย  เรือนภะรตราชา  เรือนไทย  อุทยาน 100 ปี  |  |
| สถานที่ในพื้นที่ราชการเช่าใช้ |  กรีฑาสถานแห่งชาติ  โรงเรียนเตรียมอุดมศึกษา  โรงเรียนสาธิตปทุมวัน  มหาวิทยาลัยเทคโนโลยีราชมงคลตะวันออก วิทยาเขตอุเทนถวาย  |  |
| สถานที่ในพื้นที่พาณิชยกรรม |  จามจุรีสแควร์  สามย่านมิตรทาวน์  สยามสแควร์  สยามสแควร์วัน  เอ็มบีเคเซ็นเตอร์  |  |
| กิจกรรมสำคัญ |  งานจุฬาฯวิชาการ  งานฟุตบอลประเพณีฯ  งานรักบี้ประเพณีฯ  |  |
| อื่น ๆ |  พื้นที่  การจัดอันดับ  วิทยุจุฬาฯ  สภาคณาจารย์  สโมสรจามจุรี ยูไนเต็ด  บุคคลสำคัญ  ศูนย์หนังสือจุฬาฯ  ซียู-แบนด์  สำนักงานจัดการทรัพย์สิน  |  |
 หมวดหมู่  โครงการ  สถานีย่อย
อุ๋ยซี

ภรรยาของจูกัดเหลียงอัครมหาเสนาบดีแห่งจ๊กก๊ก
| อุ๋ยซี (หฺวางฟูเหริน / หฺวางชื่อ) 黃夫人 / 黃氏 |
| --- | --- |
เกิด: ไม่ทราบ
เสียชีวิต: ไม่ทราบ
ชื่ออื่น: หฺวาง เยฺว่อิง (黃月英)
คู่สมรส: จูกัดเหลียง
บิดามารดา: อุยสิง่าน (บิดา) ไช่ชื่อ (มารดา)
อุ๋ยซี มีชื่อในภาษาจีนกลางว่า หฺวางชื่อ (จีน: 黃氏; พินอิน: Huáng Shì) หรืออาจเรียกว่า หวางฟูเหริน (จีน: 黃夫人; พินอิน: Huáng Fūrén) นอกจากนี้ยังเป็นที่รู้จักด้วยชื่อในคติชาวบ้านว่า หฺวาง เยฺว่อิง (จีน: 黃月英; พินอิน: Huáng Yuèyīng) เป็นภรรยาของจูกัดเหลียง อัครมหาเสนาบดีและผู้สำเร็จราชการแทนพระองค์ของรัฐจ๊กก๊กในยุคสามก๊กของจีน ชื่อตัวของอุ๋ยซีไม่มีบันทึกในประวัติศาสตร์ ในขณะที่ "หฺวาง เยฺว่อิง" เป็นเพียงชื่อสมมุติ ในคติชาวบ้าน อุ๋ยซีเป็นสตรีที่มีความรอบรู้ เรียนรู้ทั้งในด้านกลยุทธ์ ภูมิศาสตร์ ดาราศาสตร์ และการทำนายโชคชะตา จูกัดเหลียงได้ยินเรื่องความเฉลียวฉลาดของอุ๋ยซีจึงเกี้ยวและสมรสกับอุ๋ยซี
ในบันทึกประวัติศาสตร์

มีการกล่าวถึงอุ๋ยซีเพียงครั้งเดียวในแหล่งข้อมูลทางประวัติศาสตร์คือในเซียงหยางจี้ (襄陽記; บันทึกเมืองซงหยง) ในคริสต์ศตวรรษที่ 5 บันทึกในเซียงหยางจี้ถูกแทรกในฐานะอรรถาธิบายโดยเผย์ ซงจือ (裴松之) ในบทชีวประวัติจูกัดเหลียงในตำราประวัติศาสตร์สามก๊กจี่ (ซานกั๋วจื้อ) ที่เขียนโดยตันซิ่ว (陳壽 เฉิน โช่ว) ในคริสต์ศตวรรษที่ 3
บันทึกในเซียงหยางจี้ระบุว่าครั้งหนึ่งอุยสิง่าน (黃承彥 หฺวาง เฉิงเยี่ยน) พูดกับจูกัดเหลียงว่า "ข้าได้ยินว่าท่านกำลังหาภรรยา ข้ามีบุตรสาวอัปลักษณ์ที่มีผมเหลืองและผิวคล้ำ แต่ความสามารถเทียบเท่ากับท่าน" จูกัดเหลียงจึงสมรสกับบุตรสาวของอุยสิง่าน ในเวลานั้น มีคำกล่าวในหมู่บ้านว่า "อย่าเอาเยี่ยงอย่างขงเบ้งในการเลือกภรรยา หาไม่จะได้ลงเอยบุตรสาวอัปลักษณ์ของอาเฉิง"
ในคติชาวบ้าน

มีเรื่องเล่าว่าอุ๋ยซี (หฺวาง เยว่อิง) ท้าทายผู้มาสู่ขอตนโดยอ้างว่าตนนั้นอัปลักษณ์ เมื่อผู้สู่ขอมาเยี่ยม อุ๋ยซีก็จะซ่อนหน้าอยู่ใต้ผ้าคลุมหน้าเพื่อทดสอบผู้สู่ขอ เมื่อจูกัดเหลียงมาหาอุ๋ยซี แสงจันทร์ส่องบนร่างของอุ๋ยซี ศีรษะของอุ๋ยซีคลุมด้วยผ้าคลุม 2 ผืน จูกัดเหลียงแตกต่างจากชายคนอื่น ๆ คือเข้าไปในห้องโดยลำพังและไม่ลังเลที่จะถอดผ้าคลุมออก เมื่อถอดผ้าคลุมผืนแรกจากใบหน้า ก็กล่าวอย่างสงบว่าความอัปลักษณ์ของอุ๋ยซีเป็นการพูดให้เข้าใจผิดของบิดาอุ๋ยซี จูกัดเหลียงจึงได้รับรางวัลเป็นใบหน้าที่มีเปี่ยมสุขและพึงพอใจของอุ๋ยซี
คติชาวบ้านเล่าว่าอุ๋ยซีไม่เพียงแต่เป็นผู้สร้างโคยนตร์ของจูกัดเหลียง แต่ยังสร้างสิ่งประดิษฐ์อันน่าอัศจรรย์อื่น ๆ เช่น หุ่นกลไกทำอหาร อุ๋ยซีมีชีวิตอยู่ได้ไม่นานหลังจูกัดเหลียงผู้เป็นสามีเสียชีวิตในปี ค.ศ. 234 ขณะนอนป่วยใกล้เสียชีวิต อุ๋ยซีสอนจูกัดเจี๋ยมบุตรชายให้ "จงรักภักดีและกตัญญูกตเวที"
มีอนุสรณ์สถานของอุ๋ยซีในบริเวณที่สันนิษฐานว่าเป็นบ้านเกิดของอุ๋ยซีที่หฺวางเจียวาน (黄家湾) ในหมู่บ้านเหยาอาน (姚庵村 เหยาอานชุน) นอกนครเซียงหยาง
ในวัฒนธรรมประชานิยม

อุ๋ยซี (หฺวาง เยฺว่อิง) ปรากฏในฐานะตัวละครที่เล่นได้ในซีรีส์วิดีโอเกมไดนาสตีวอริเออร์และวอริเออร์โอโรจิของโคเอ อุ๋ยซีถูกกล่าวถึงด้วยชื่อ "เยฺว่ อิง" (Yue Ying) จนถึง ไดนาสตีวอริเออร์ 7 และตั้งแต่ ไดนาสตีวอริเออร์ เน็กซ์ (บนเพลย์สเตชัน วิตา) และ วอริเออร์โอโรจิ 3 อุ๋ยซีถูกกล่าวถึงด้วยชื่อ "เยฺว่อิง" (Yueying) แทน อุ๋ยซียังปรากฏในเกมอื่น ๆ ที่ผลิตโดยโคเอ เช่น เค็ซเซ็ง II และทุกภาคของซีรีส์เกมกลยุทธ์ โรแมนซ์ออฟเดอะทรีคิงดัมส์
อุ๋ยซียังปรากฏในวิดีโอเกมอื่น ๆ เช่น Hou Feng San Guo Online, Zong Heng San Guo Online, Meng Jiang Zhuan Online และ Qun Ying Fu Online
อุ๋ยซีปรากฏในมังงะเรื่อง มหาสงคราม 32 แม่มด
อุ๋ยซีรับบทแสดงโดยกุ่ย กุ่ยในละครโทรทัศน์ไต้หวัน เด็กพันธุ์แสบ 3 แสบสามก๊ก ซึ่งเป็นการล้อเลียนนวนิยายอิงประวัติศาสตร์สามก๊ก โดยมีฉากเป็นโรงเรียนมัธยมปลายในยุคปัจจุบัน
ดูเพิ่ม

รายชื่อบุคคลในยุคสามก๊ก
บรรณานุกรม

ตันซิ่ว (คริสต์ศตวรรษที่ 3). สามก๊กจี่ (ซานกั๋วจื้อ).
เผย์ ซงจือ (คริสต์ศตวรรษที่ 5). อรรถาธิบายสามก๊กจี่ (ซานกั๋วจื้อจู้).
| ด ค กบุคคลสำคัญในจ๊กก๊ก |
| --- | --- |
จักรพรรดิ:  เล่าปี่  เล่าเสี้ยน 
จักรพรรดินี:  งอซี  เตียวซี  จักรพรรดินีจาง 
เจ้าชายและราชนิกูลชาย:  เล่ากี๋  เล่าขำ  เล่าจ้อง  เล่าจ้าน  เล่ายอย  เล่าลี  เล่าสุน  เล่าเอ๋ง  เล่าเอียว 
ผู้สำเร็จราชการแผ่นดิน:  จูกัดเหลียง  เจียวอ้วน  ตั๋งอุ๋น  บิฮุย  เกียงอุย 
ข้าราชการฝ่ายพลเรือน:  กวนหิน  กุยฮิวจี๋  ขับเจ้ง  เคาจู  เคาเจ้ง  จินปิด  จูเก่อ จื้อ  จูเก่อ เฉียว  เจาจิ๋ว  เจียวเอี๋ยน  ฉาง จี้  ฉาง ซฺวี่  เฉิน จือ  เช่อ ยฺเหวียน  โช่ว เหลียง  ซือหม่า เชิ่งจือ  ตังควด  ตั๋งโห  ตันจิ๋น  ตันซิ่ว  ตู้ เจิ่น  เตงเลียง  เตาเขง  เตียวจุ๋น  เตียวเซีย  เตียวติด  เตียวเปา  โตบี  เบงกอง  บิสี  เฟ่ย์ ลี่  ม้าเชียว  ม้าเลี้ยง  เริ่น ซี  ลิคี  ลิจวน  ลิหงี  ลิฮก  เล่าป๋า  เลี้ยงเขียน  เลี้ยงซี  เลี่ยว ลี่  ไลบิน  หวาง ฉง  หยาง ซี่  เหยา โจ้ว  หลี่ เซียง  หลี่ มี่  หลี เหมี่ยว  หวาง ฮฺว่า  เหวิน ลี่  เหอ จือ  เหอ พาน  เหอ สุย  อองเมา  อองเลี้ยน  อองฮู  อินเบก  อินเชียง  อีเจี้ย  เอี่ยงลอง  เอียวหู  เอียวหงี  เอียวฮอง  ฮวนเกี๋ยน  ฮุยโฮ 
ข้าราชการฝ่ายทหาร:  กง ลู่  กัว ซิว  กัวหยง  กุอั๋น  โกเสียง  งอปั้น  งออี้  เงียมอู  จฺวี้ ฝู  จองอี้  เจียวปิน  เฉิน เต้า  จูกัดเจี๋ยม  จูกัดสง  เจียวสี  ตันเซ็ก  เตงจี๋  เตียวจูล่ง  เตียวหงี  เตียวหุย  เตียวอี้  เตียวเอ๊ก  เทียกี  ปองสิบ  ปอเฉียม  เปาเตียว  ม้าเจ๊ก  ม้าเฉียว  ม้าตง  ม้าต้าย  ลิเงียม  ลิหิม  ลิอ๋อง  ลิอิ๋น  เล่าตำ  เลียวฮัว  หลัว เซี่ยน  หลิว อิ่น  หลี่ ฉิว  อองเป๋ง  อองหำ  อุยก๋วน  อุยเอี๋ยน  เอาเจ้  ฮั่ว อี้  เฮียงทง  แฮหัวป๋า 
สตรีที่มีชื่อเสียง:  กวานชื่อ  กำฮูหยิน  เฉิง เจินเจฺว๋  เซี่ยโหวชื่อ  บิฮูหยิน  ยฺเหวียน ฝู  หลี่เจาอี๋  หูชื่อ  อุ๋ยซี 
บุคคลที่มีชื่อเสียงคนอื่น ๆ:  กวาน อี๋  เบ้งเฮ็ก  สะโมโข 
หอเยฺว่อิงที่สร้างอุทิศให้กับหฺวาง เยฺว่อิงในศาลอู่โหว ที่ราบอู่จ้าง
กามเทพออกศึก

| กามเทพออกศึก |
| --- | --- |
ประเภท: โรแมนติก คอมเมดี้
เขียนโดย: อุมาริการ์
บทโดย: นันทวัน รุ่งวงศ์พาณิชย์ / นักเขียนเรืองแสง
กำกับโดย: ภวัต พนังคศิริ
แสดงนำ: คริส หอวัง ปรมะ อิ่มอโนทัย
ดนตรีแก่นเรื่องเปิด: หัวใจครึ่งดวง - อารยา เอ ฮาร์เก็ต, จรินทร์พร จุนเกียรติ, คริส หอวัง, พิจักขณา วงศารัตนศิลป์, ณัฏฐณิชา ดังวัธนาวณิชย์, ณิชชา โชคประจักษ์ชัด, ทิฆัมพร ฤทธิ์ธาอภินันท์, และ กัญญ์ณรัณ วงศ์ขจรไกล
ดนตรีแก่นเรื่องปิด: ถ้าเธอมองที่ใจ - วันธงชัย อินทรวัตร
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 7
การผลิต
ผู้อำนวยการสร้าง: อรุโณชา ภาณุพันธุ์
สถานที่ถ่ายทำ: ประเทศไทย
ความยาวตอน: 150 นาที
บริษัทผู้ผลิต: บรอดคาซท์ ไทย เทเลวิชั่น
ออกอากาศ
เครือข่าย: ช่อง 3 เอชดี
ออกอากาศ: 25 มีนาคม 2560 – 8 เมษายน 2560
กามเทพออกศึก (อังกฤษ: The Cupids: Battle of Love) เป็นละครไทยเรื่องที่สองในซีรีส์ บริษัทรักอุตลุด สร้างจากนวนิยายชื่อเดียวกัน เขียนโดย อุมาริการ์ และยังคงกำกับโดย ภวัต พนังคศิริ ออกอากาศทุกวันศุกร์-อาทิตย์ ตั้งแต่วันที่ 25 มีนาคม ถึง 8 เมษายน พ.ศ. 2560
เรื่องย่อ

หอมหมื่นลี้ (คริส หอวัง) พนักงาน "คิวปิดฮัท"  เธอประหม่ามากเมื่อไม่ได้แต่งหน้าเพราะสมัยเรียนมหาวิทยาลัยมีนักศึกษาคนอื่นบอกเธอว่าเธอดูเหมือนผีจูออน ปีมงคล (ปรมะ อิ่มอโนทัย) คนขับแท็กซี่ช่วยหอมหมื่นลี้จากคนเลว ตั้งแต่นั้นมาทั้งสองก็สนิทสนมกัน ปีมงคลก็กลายเป็นคนขับรถส่วนตัวของหอม แม้แต่เพื่อนของเธอก็คิดว่าปีมงคลเป็นผู้ชายที่ดี และเธอสามารถชวนเขาไปออกเดทได้  แต่หอมหมื่นลี้รู้สึกเหมือนปีกำลังปิดบังอะไรบางอย่างจากเธอ ปีมงคลคือใคร? เขาเป็นคนขับรถแท็กซี่หรือไม่
นักแสดงและตัวละคร > นักแสดงหลัก

คริส หอวัง รับบท หอมหมื่นลี้
ปรมะ อิ่มอโนทัย รับบท ปีมงคล (ปี)
นักแสดงและตัวละคร > นักแสดงสมทบ

พิษณุ นิ่มสกุล รับบท พดด้วง/ดิน
ณัฎฐพัชร์ วิภัทรเดชตระกูล รับบท แองจี้
มิณฑิตา วัฒนกุล รับบท ซินดี้
พล นพวิชัย รับบท แมน/มินนี่
นักแสดงและตัวละคร > นักแสดงนำรับเชิญ

ธีรเดช วงศ์พัวพันธ์ รับบท ภีม
อารยา เอ ฮาร์เก็ต รับบท วราลี (เจ๊ลี)
ปกรณ์ ฉัตรบริรักษ์ รับบท ทิม พิชยธร
จรินทร์พร จุนเกียรติ รับบท หรรษา
ภูภูมิ พงศ์ภาณุ รับบท โรม
พิจักขณา วงศารัตนศิลป์ รับบท แพรวพราว
อินทัช เหลียวรักวงศ์ รับบท แดเนียล (แดน)
ณิชารีย์ โชคประจักษ์ชัด รับบท การะเกด
ฑิฆัมพร ฤทธิ์ธาอภินันท์ รับบท นันทิสา (ออย)
นักแสดงและตัวละคร > นักแสดงรับเชิญ

เบญจวรรณ​ อาร์ดเนอร์​ รับบท แฟนเก่าของปีมงคล
ด.ช.รับบท ดิน (วัยเด็ก)
ด.ช.รับบท ปีมงคล (วัยเด็ก)
ด.ญ.คาริน่า เคลิน รับบท หอมหมื่นลี้ (วัยเด็ก)
ด.ญ.นันท์นภัส​ เลิศนามเชิดสกุล​ รับบท​ แพรวพราว​ (วัยเด็ก)
ด.ญ.ณัฐธยาน์​ องค์ศรีตระกูล​ รับบท​ การะเกด​ (วัยเด็ก)
ด.ญ.ชินารดี​ อนุพงษ์ภิชาติ​ รับบท​ นันทิสา​ (ออย)​ (วัยเด็ก)
ด.ญ.ทิพย์รดา​ ไมเออร์ รับบท​ หรรษา​ (หนูษา)​ (วัยเด็ก)​
จารึกสิงคโปร์

| จารึกสิงคโปร์ |
| --- | --- |
ภาพขาวดำของจารึกสิงคโปร์ (บน) และภาพการแกะลายชิ้นส่วนบนจารึกโดยศิลปิน ในบทความของ J.W. Laidlay ที่ตีพิมพ์ใน Journal of the Asiatic Society of Bengal (ล่าง) เมื่อ ค.ศ. 1848

วัสดุ: หินทราย
ขนาด: 67 เซนติเมตร (26 นิ้ว), 80 กิโลกรัม (180 ปอนด์)
ตัวหนังสือ: ไม่ทราบ น่าจะชวาเก่าหรือสันสกฤต
สร้าง: อย่างน้อยในคริสต์ศตวรรษที่ 13 และมีความเป็นไปได้ที่คริสต์ศตวรรษที่ 10 หรือ 11
ค้นพบ: ค.ศ. 1819 ปากแม่น้ำสิงคโปร์
ที่อยู่ปัจจุบัน: จัดแสดงในห้องแสดงภาพประวัติศาสตร์สิงคโปร์ในพิพิธภัณฑ์แห่งชาติสิงคโปร์
จารึกสิงคโปร์ เป็นชิ้นส่วนของศิลาจารึกที่พบในบริเวณปากแม่น้ำสิงคโปร์ ซึ่งเชื่อกันว่าจารึกดังกล่าวอาจจะทำขึ้นในช่วงศตวรรษที่ 13 หรืออาจจะเก่าแก่ถึงศตวรรษที่ 10 หรือ จารึกดังกล่าวยังไม่มีผู้ถอดความได้ นักวิชาการได้ตั้งข้อสังเกตว่าข้อความในจารึกดังกล่าวอาจจะเป็นภาษาชวาโบราณหรือภาษาสันสกฤต ซึ่งกล่าวแนะถึงความเป็นไปได้ว่าเกาะนี้เคยเป็นส่วนเพิ่มเติมของอารยธรรมมัชปาหิตในอดีต โดยผู้ที่ทำจารึกดังกล่าวขึ้นน่าจะเป็นชาวสุมาตรา
ปัจจุบันจารึกดังกล่าวได้จัดแสดงอยู่ในพิพิธภัณฑ์แห่งชาติสิงคโปร์ และถือว่าเป็นสมบัติประจำชาติของสิงคโปร์
แหล่งข้อมูลอื่น

Official website of the National Museum of Singapore เก็บถาวร 2020-02-24 ที่ เวย์แบ็กแมชชีน
เนชั่นทีวี

| --- | --- |

ประเทศ: ไทย
พื้นที่แพร่ภาพ: ประเทศไทย
เครือข่าย: ช่องโทรทัศน์ภาคพื้นดินระบบดิจิทัลประเภทบริการธุรกิจระดับชาติ
คำขวัญ: ทุกสนามข่าว เราคือตัวจริง
สำนักงานใหญ่: เลขที่ 1854 ถนนเทพรัตน แขวงบางนาใต้ เขตบางนา กรุงเทพมหานคร 10260
แบบรายการ
ระบบภาพ: 576i (16:9 คมชัดปกติ) 720p (16:9 คมชัดสูง/ออนไลน์)
ความเป็นเจ้าของ
เจ้าของ: บริษัท เนชั่น กรุ๊ป (ประเทศไทย) จำกัด (มหาชน)
บุคลากรหลัก: สุภวัฒน์ สงวนงาม กรรมการผู้จัดการ อดิศักดิ์ ลิมปรุ่งพัฒนกิจ ผู้อำนวยการใหญ่
ช่องรอง: สปริง 26 สปริงนิวส์
ประวัติ
เริ่มออกอากาศ: ระบบดาวเทียมและเคเบิลทีวี: 1 มิถุนายน พ.ศ. 2543 (24 ปี) ระบบดิจิทัลภาคพื้นดิน: 1 เมษายน พ.ศ. 2557 (10 ปี) ระบบดาวเทียมเคเบิลทีวีและดิจิทัล: 2 ธันวาคม พ.ศ. 2558 (9 ปี)
ชื่อเดิม: เนชั่นแชนแนล (อังกฤษ: Nation Channel) (2543-2557)
ลิงก์
เว็บไซต์: www.nationtv.tv
ออกอากาศ

ภาคพื้นดิน
ดิจิทัล: ช่อง 22 (มักซ์#5 : ททบ.)
เคเบิลทีวี
ช่อง 22 
ทีวีดาวเทียม
ทรูวิชั่นส์: ช่อง 22
สื่อสตรีมมิง
NationTV: ชมรายการสด
 
เนชั่นทีวี (อังกฤษ: Nation TV) เป็นสถานีข่าวแห่งแรกของประเทศไทยที่ออกอากาศตลอด 24 ชั่วโมง ดำเนินการโดย บริษัท เนชั่น ทีวี จำกัด บริษัทย่อยในเครือเนชั่น เดิมชื่อว่า เนชั่น แชนแนล (อังกฤษ: Nation Channel) เริ่มส่งสัญญาณทางช่อง 8 ของสถานีโทรทัศน์เคเบิลยูบีซีเป็นครั้งแรก เมื่อวันที่ 1 มิถุนายน พ.ศ. 2543 และต่อมาย้ายการออกอากาศจากยูบีซี ช่อง 8 ไปยังสถานีวิทยุโทรทัศน์ไททีวี ช่อง 1 ผ่านระบบแอนะล็อก เอ็มเอ็มดีเอส เมื่อวันที่ 1 พฤษภาคม พ.ศ. 2546 จนถึงปี พ.ศ. 2557 และย้ายมาออกอากาศในโทรทัศน์ภาคพื้นดินระบบดิจิทัล ทางช่อง 22 จนถึงปัจจุบัน
ประวัติ

เนชั่น แชนแนล ออกอากาศครั้งแรกเมื่อ วันที่ 1 มิถุนายน พ.ศ. 2543 เวลา 12.00 น. ทางสถานีโทรทัศน์ยูบีซี ช่อง 8 โดยเริ่มออกอากาศด้วยภาพบรรยากาศสดในเฮลิคอปเตอร์ของสถานีฯ โดยมีรุ่งนภา กมลนรนาถ ประจำอยู่ที่เฮลิคอปเตอร์ เพื่อเตรียมลงจอด ณ อาคารอินเตอร์ลิงค์ ก่อนจะตัดภาพไปที่ห้องข่าวเพื่อให้สุทธิชัย หยุ่น ผู้ร่วมก่อตั้งเครือเนชั่น กล่าวเปิดสถานีอย่างเป็นทางการ โดยในช่วงท้ายของคำประกาศเปิดสถานี รุ่งนภาและผู้สื่อข่าวทุกคนได้ตอบคำถามที่สุทธิชัยกล่าวว่า "นักข่าวของเราทุกคน พร้อมหรือยังครับ" ว่า "พร้อมแล้ว" โดยปรากฏทีละคน และ ก่อนที่สุทธิชัยจะกล่าวปิดว่า "เราขอมอบเนชั่นแชนแนล เป็นสมบัติของประชาชนคนไทยทุกท่านครับ" ก่อนจะตกภาพเฮลิคอปเตอร์ที่กำลังบินผ่านอาคาร ก่อนจะตัดเข้าสู่อัตลักษณ์ของสถานี และเริ่มด้วยรายการข่าว "เนชั่นทันสถานการณ์ 12:00 น." โดยผู้ประกาศข่าวคู่แรกคือรุ่งนภาและกนก รัตน์วงศ์สกุล โดยมีทีมข่าว 400 คน และกองบรรณาธิการหนังสือพิมพ์ในเครือเนชั่น โดยมีอดิศักดิ์ ลิมปรุ่งพัฒนกิจ เป็นบรรณาธิการบริหารคนแรกของช่อง ดำเนินการโดย บริษัท เนชั่น ทีวี จำกัด (เมื่อก่อนใช้ชื่อว่า บริษัท เอ็นบีซี เน็กซ์ วิชั่น จำกัด) บริษัทย่อยของ บริษัท เนชั่น บรอดแคสติ้ง คอร์ปอเรชั่น จำกัด (มหาชน) ในเครือเนชั่น
ต่อมาในวันที่ 1 พฤษภาคม พ.ศ. 2546 เนชั่น แชนแนล ได้ย้ายการออกอากาศ จาก ยูบีซี 8 มาสู่ สถานีโทรทัศน์ไททีวี ช่อง 1 ผ่านทางระบบ MMDS ครอบคลุมรัศมีในเขตกรุงเทพมหานครและปริมณฑล โดยให้เหตุผลว่า มีอำนาจรัฐเข้าแทรกแซง โดยคืนก่อนหน้านั้น 1 วัน (30 เมษายน พ.ศ. 2546) เนชั่นแชนแนลได้จัดรายการพิเศษ "Memory Night" เพื่อเตรียมอำลาผู้ชมทางยูบีซี 8 โดยสุทธิชัย หยุ่น เป็นผู้ดำเนินรายการ และมีคณะผู้ประกาศข่าวของสถานีร่วมในรายการดังกล่าวนอกจากนี้ บริษัท เอ็มดีเอส ของออสเตรเลีย ได้ลงนามในสัญญาซื้อรายการจากเนชั่นทีวี เพื่อนำไปออกอากาศผ่านดาวเทียม และผลิตช่องรายการใหม่ ให้กับสถานีโทรทัศน์ WETV จังหวัดเชียงใหม่ ทางช่อง 9 ภายใต้ชื่อ Nation Channel Chiangmai
ประวัติ > เนชั่นทีวีในระบบดิจิทัล

เมื่อวันที่ 27 ธันวาคม พ.ศ. 2556 เอ็นบีซี เน็กซ์ วิชั่น ชนะการประมูลช่องรายการข่าวในระบบดิจิทัล ในช่องหมายเลข 22 จึงได้เปลี่ยนชื่อช่องเป็น "เนชั่นทีวี" (อังกฤษ: Nation TV) ในวันที่ 17 มีนาคม พ.ศ. 2557 พร้อมปรับปรุงตราสัญลักษณ์ให้มีความทันสมัยมากยิ่งขึ้น และเริ่มทดลองออกอากาศตั้งแต่วันที่ 1 เมษายน พ.ศ. 2557
ประวัติ > การปรับอัตลักษณ์

ในวันที่ 1 มกราคม พ.ศ. 2558 เนชั่นทีวีได้ปรับอัตลักษณ์อีกครั้ง โดยเป็นตัวอักษร N อยู่ในวงกลม ลอยตัวอยู่เหนือตัวอักษร Nation ซึ่งมาจากอัตลักษณ์เดิม แต่นำลูกโลกออก พร้อมปรับอัตราส่วนจอเป็น 16:9 เช่นเดียวกับสถานีโทรทัศน์ดิจิทัลอื่นๆ แต่บางกรณี เช่น ภาพในห้องส่ง ยังคงเป็นอัตราส่วน 4:3 เช่นเดิม จนกระทั่งเมื่อมีการย้ายห้องส่งของสถานีไปยังห้องส่ง ณ เดอะโคสท์ไลฟ์สไตล์มอลล์ เขตบางนา กรุงเทพมหานคร (ปัจจุบันยุติออกอากาศที่เดอะโคสต์บางนา และคืนพื้นที่ให้กับผู้ดำเนินการเพื่อให้เช่า) รวมถึงจัดซื้ออุปกรณ์และระบบการออกอากาศใหม่ที่ห้องส่งหลักอาคารอินเตอร์ลิงก์ รายการของเนชั่นทีวีทุกรายการจึงออกอากาศในอัตราส่วนจอ 16:9ก่อนที่ต่อมาในวันที่ 9 มกราคม พ.ศ. 2563 เนชั่นทีวีได้มีการเปลี่ยนแปลงโลโก้อีกครั้งเพื่อความทันสมัย โดยมีจะงอยแยกออกมาเพิ่มจากหัวมุมบนซ้ายของตัวอักษร N ในลักษณะคล้ายกับเลข 1
ประวัติ > รายการ

รายการต่าง ๆ ของเนชั่นทีวีที่มีชื่อเสียง อาทิ เก็บตกจากเนชั่น ดำเนินรายการโดยกนก รัตน์วงศ์สกุล และธีระ ธัญไพบูลย์, ชีพจรโลก กับสุทธิชัย หยุ่น, คมชัดลึก ที่สร้างชื่อให้กับสรยุทธ สุทัศนะจินดา ก่อนจะลาออกจากเครือเนชั่น หลังจากย้ายไปยังไททีวีราว 3 สัปดาห์ เพื่อไปอ่านข่าวในรายการเรื่องเล่าเช้านี้ ทางช่อง 3 มาจนถึงปัจจุบัน
นอกจากนี้ เนชั่น บรอดแคสติ้ง คอร์ปอเรชั่น ยังเคยผลิตรายการโทรทัศน์ เสนอทางโมเดิร์นไนน์ทีวี และททบ.5 อีกด้วย แต่ปัจจุบันได้ย้ายมาออกอากาศทางเนชั่นทีวีทั้งหมดแล้ว
การแพร่ภาพออกอากาศ > สถานที่ออกอากาศ

1858/51-62 อาคารอินเตอร์ลิงค์ ชั้น 12A ถนนเทพรัตน แขวงบางนาใต้ เขตบางนา กรุงเทพมหานคร (1 มิถุนายน พ.ศ. 2543 - 28 มีนาคม พ.ศ. 2563)
1854 ถนนเทพรัตน แขวงบางนาใต้ เขตบางนา กรุงเทพมหานคร (28 มีนาคม พ.ศ. 2563 - ปัจจุบัน)
ผู้ประกาศข่าวและผู้รายงานข่าว > ผู้ประกาศข่าวและผู้รายงานข่าวที่มีชื่อเสียง

ยุคล วิเศษสังข์ (หนึ่ง)
รพีพรรณ เรือนศรี (พี)
วราวิทย์ ฉิมมณี (จ๊อด)
นลิน สิงหพุทธางกูร (ลิน)
อรการ จิวะเกียรติ (กวาง)
พิภู พุ่มแก้วกล้า (ต๊ะ)
สมชาย มีเสน (ช้าง)
กรรณิการ์ รุ่งกิจเจริญกุล (มิลค์)
บากบั่น บุญเลิศ (โอ)
วีระศักดิ์ พงศ์อักษร (วี)
ปกรณ์ พึ่งเนตร (กอล์ฟ)
ณัฐภัทร พรหมแก้ว (แม็ก)
ศักดา เสมอภพ
สถาพร ริยะป่า (อู๋)
สรารัตน์ รัตนสุวรรณ (แอล)
เพ็ญพรรณ แหลมหลวง (หน่อย)
อติชาต วงศ์วุฒิวัฒน์ (อ๋อง)
กิตติดิษฐ์ ธนดิษฐ์สุวรรณ (ปิง)
วิลาสินี แวน ฮาเรน (ฟาง)
พงศ์ปณต สุรเชษฐพงษ์
ณิชชนันทน์ แจ่มดวง (นัน)
วรัญสุดา การุณยธัช (โอปอ)
สลิตา พรรณลึก (เฟรม)
ทัศนียา รัตน์วงศ์ (เปรี้ยว)
รัชชนนท์ เนาว์สุวรรณ (กาย)
ปิยวรรณ ประเมษฐะวนิช (พลอย)
ศตคุณ ตันทวีวิวัฒน์ (นัท)
ธีร์วัฒน์ ชูรัตน์ (ยอร์ช)
จิรยุทธ ปรีชัย
มัฐฌญากร มีทรัพย์ปรุง (มิ้นท์)
ขจรชัย เพชรัตน์ (ฟลุ๊ค)
ภคนันท์ มุมาน (อิติปิโส)
ผู้ประกาศข่าวและผู้รายงานข่าว > AI Reporters

ณัชชา - ณิชชาน AI
เนทรานส์ AI
ผู้ประกาศข่าวและผู้รายงานข่าว > AI Reporters > รายการข่าววในปัจจุบันที่มีชื่อเสียง

| รายการข่าว | ผู้ประกาศข่าว |
| --- | --- |
ทันข่าวเช้า วันจันทร์ - วันศุกร์ เวลา 06:00 - 07:55 น. วันเสาร์ - วันอาทิตย์ เวลา 07:00 - 08:55 น.: กิตติดิษฐ์ ธนดิษฐ์สุวรรณ (วันอาทิตย์ - วันศุกร์) กรรณิการ์ รุ่งกิจเจริญกุล (วันอาทิตย์ - วันศุกร์) ศตคุณ ตันทวีวิวัฒน์ (วันเสาร์) ปิยวรรณ ประเมษฐะวนิช (วันเสาร์) ขจรชัย เพชรัตน์ (วันจันทร์ - วันศุกร์)
Morning Nation วันจันทร์ - วันศุกร์ เวลา 08:00 - 09:30 น.: อรการ จิวะเกียรติ พิภู พุ่มแก้วกล้า
เป็นข่าวเล่าเรื่อง วันจันทร์ - วันศุกร์ เวลา 09:30 - 10:30 น.: สถาพร ริยะป่า วรัญสุดา การุณยธัช
Than Talk วันจันทร์ - ศุกร์ เวลา 10:40 - 11:30 น.: วิลาสินี แวน ฮาเรน พงศ์ปณต สุรเชษฐพงษ์ ณิชชนันทน์ แจ่มดวง
ทันข่าวเที่ยง วันจันทร์ - วันศุกร์ เวลา 11:30 - 12:40 น. วันเสาร์ - วันอาทิตย์ เวลา 11:30 - 12:30 น.: เพ็ญพรรณ แหลมหลวง (วันจันทร์ - วันศุกร์) อติชาต วงศ์วุฒิวัฒน์ (วันจันทร์ - วันศุกร์) ปิยวรรณ ประเมษฐะวนิช (วันเสาร์) ศตคุณ ตันทวีวิวัฒน์ (วันเสาร์) กรรณิการ์ รุ่งกิจเจริญกุล (วันอาทิตย์) ภคนันท์ มุมาน (วันอาทิตย์)
NATION ระวังภัย วันจันทร์ - วันศุกร์ เวลา 13:40 - 14:35 น: สรารัตน์ รัตนสุวรรณ
คม ชัด ลึก วันจันทร์ - วันศุกร์ เวลา 15:10 - 15:55 น.: วราวิทย์ ฉิมมณี
ทันข่าวเย็น วันจันทร์ - วันศุกร์ เวลา 15:55 - 16:55 น.: ธีร์วัฒน์ ชูรัตน์
Nation Insight วันจันทร์ - วันศุกร์ เวลา 17:00 - 17:30 น.: บากบั่น บุญเลิศ วีระศักดิ์ พงศ์อักษร
ยุคลชนข่าว วันจันทร์ - วันศุกร์ เวลา 17:30 - 18:00 น.: ยุคล วิเศษสังข์
ทันข่าวค่ำ วันจันทร์ - วันศุกร์ เวลา 18:00 - 19:55 น. วันเสาร์ - วันอาทิตย์ เวลา 17:30 - 19:00 น.: รพีพรรณ เรือนศรี (วันอาทิตย์ - วันศุกร์) ยุคล วิเศษสังข์ (วันจันทร์ - วันศุกร์) ภคนันท์ มุมาน (วันเสาร์ - วันอาทิตย์) วรัญสุดา การุณยธัช (วันเสาร์)
ข่าวข้นคนข่าว วันจันทร์ - วันศุกร์ เวลา 20:10 - 21:55 น. วันเสาร์ - วันอาทิตย์ เวลา 20:15 - 21:55 น.: วราวิทย์ ฉิมมณี (วันจันทร์ - วันศุกร์) นลิน สิงหพุทธางกูร (วันจันทร์ - วันเสาร์) ธีร์วัฒน์ ชูรัตน์ (วันเสาร์) สรารัตน์ รัตนสุวรรณ (วันอาทิตย์) อติชาต วงศ์วุฒิวัฒน์ (วันอาทิตย์) เนทรานส์ Artificial Intelligence (ปัญญาประดิษฐ์) (เนชั่นทันโลก, วันจันทร์ - วันอาทิตย์)
สรรหามาเล่า วันเสาร์ - วันอาทิตย์ เวลา 15:50 - 16:20 น.: ศตคุณ ตันทวีวิวัฒน์ ปิยวรรณ ประเมษฐะวนิช
เนชั่นสุดสัปดาห์ วันเสาร์ - วันอาทิตย์ เวลา 19:00 - 20:00 น.: สมชาย มีเสน บากบั่น บุญเลิศ วีระศักดิ์ พงศ์อักษร ปกรณ์ พึ่งเนตร
ข่าวในพระราชสำนัก วันจันทร์ - วันศุกร์ เวลา 20:00 - 20:10 น. วันเสาร์ - วันอาทิตย์ เวลา 20:00 - 20:15 น.: (ดึงสัญญาณจาก​ช่อง 9 เอ็มคอตเอชดี)
รางวัล

รางวัล Maya Entertain Awards 2022 สาขา รายการข่าวยอดเยี่ยม ประจำปี 2022 รายการ เนชั่นกรองข่าว